ಪಶ್ಚಿಮ ಸುಡಾನ್ ನ ಆರಂಭಿಕ ಇಸ್ಲಾಮಿಕ್ ರಾಜ್ಯಗಳಲ್ಲಿ, ಘಾನ (750–1076), ಮಾಲಿ (1235–1645), ಸೇಗೌ (1712–1861), ಹಾಗು ಸೊಂಘೈ(1275–1591)ಗಳನ್ನು ಒಳಗೊಂಡಂತೆ ಜನಸಂಖ್ಯೆಯಲ್ಲಿ ಸುಮಾರು ಮುಕ್ಕಾಲರಷ್ಟು ಜನರನ್ನು ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತು. ಸೆನೆಗಾಂಬಿಯಾನಲ್ಲಿ, 1300 ಹಾಗು 1900ರ ನಡುವೆ, ಸುಮಾರು ಮೂರನೇ ಒಂದು ಭಾಗದಷ್ಟು ಜನಸಂಖ್ಯೆಯನ್ನು ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತು. 19ನೇ ಶತಮಾನದಲ್ಲಿ ಸಿಯೆರ್ರ ಲೆಯೋನೆಯಲ್ಲಿ ಜನಸಂಖ್ಯೆಯಲ್ಲಿ ಅರ್ಧದಷ್ಟು ಗುಲಾಮಿ ಜನರಿದ್ದರು. 19ನೇ ಶತಮಾನದಲ್ಲಿ ಕಡೆಪಕ್ಷ ಅರ್ಧದಷ್ಟು ಜನಸಂಖ್ಯೆಯನ್ನು ಕ್ಯಾಮೆರೂನ್ ನ ದುವಾಲ, ಈಗ್ಬೋ ಹಾಗು ಕೆಳ ನೈಗರ್, ಕಾಂಗೋ, ಕಸಂಜೆ ಸಾಮ್ರಾಜ್ಯ ಹಾಗು ಅಂಗೋಲಾದ ಚೊಕ್ವೆಗಳ ಕೆಳಗೆ ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತು. ಅಶಾಂತಿ ಹಾಗು ಯೊರುಬಾಗಳ ನಡುವೆ, ಜನಸಂಖ್ಯೆಯಲ್ಲಿ ಮುಕ್ಕಾಲರಷ್ಟು ಜನರು ಗುಲಾಮರಾಗಿದ್ದರು. ಕಾನೆಮ್ ನ ಜನಸಂಖ್ಯೆಯಲ್ಲಿ (1600–1800) ಸುಮಾರು ಮುಕ್ಕಾಲರಷ್ಟು ಜನರು ಗುಲಾಮರಾಗಿದ್ದರು. ಇದು ಬಹುಶಃ ಬೋರ್ನುನಲ್ಲಿ (1580–1890) 40%ರಷ್ಟಿದ್ದಿರಬಹುದು. 1750ರಿಂದ 1900ರ ನಡುವೆ ಫುಲಾನಿ ಜಿಹಾದ್ ರಾಜ್ಯಗಳಲ್ಲಿ ಒಟ್ಟಾರೆ ಜನಸಂಖ್ಯೆಯಲ್ಲಿ ಮೂರನೇ ಒಂದರಿಂದ-ಎರಡರಷ್ಟು ಗುಲಾಮರಿದ್ದರು. 19ನೇ ಶತಮಾನದಲ್ಲಿ ಉತ್ತರ ನೈಜೀರಿಯಾ ಹಾಗು ಕ್ಯಾಮೆರೂನ್ ನಲ್ಲಿ ಹೌಸಸ್ ಗಳಿಂದ ರಚಿತವಾದ ಸೋಕೊಟೋ ಕಾಲೀಫಗಿರಿಯ ಜನಸಂಖ್ಯೆಯಲ್ಲಿ ಅರೆ-ಗುಲಾಮರಿದ್ದರು. 65%ರಿಂದ 90%ರಷ್ಟು ಅರಬ್-ಸ್ವಾಹಿಲಿ ಜಂಜಿಬಾರ್ ಜನಸಂಖ್ಯೆಯನ್ನು ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತು. ಸ್ಥೂಲವಾಗಿ ಮಡಗಾಸ್ಕರ್ ನ ಅರ್ಧದಷ್ಟು ಜನಸಂಖ್ಯೆಯನ್ನು ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತು. "ಎನ್ಸೈಕ್ಲೋಪೀಡಿಯಾ ಆಫ್ ಆಫ್ರಿಕನ್ ಹಿಸ್ಟರಿ" ಪ್ರಕಾರ, "1890ರ ಹೊತ್ತಿಗೆ ವಿಶ್ವದ ಗುಲಾಮರ ಅತ್ಯಧಿಕ ಜನಸಂಖ್ಯೆಯನ್ನು ಸುಮಾರು ಎರಡು ದಶಲಕ್ಷ ಜನರೆಂದು ಅಂದಾಜಿಸಲಾಗಿತ್ತು, ಇವರೆಲ್ಲರೂ ಸೋಕೊಟೋ ಕ್ಯಾಲಿಫೇಟ್ ನ ಭೂಪ್ರದೇಶಗಳಲ್ಲಿ ಕೇಂದ್ರೀಕರಿಸಿದ್ದರು. ಗುಲಾಮರ ಶ್ರಮವನ್ನು ತೀವ್ರವಾಗಿ ಬಳಸಿಕೊಳ್ಳಲಾಗುತ್ತಿತ್ತು, ಅದರಲ್ಲೂ ವಿಶೇಷವಾಗಿ ಕೃಷಿಯಲ್ಲಿ ಇವರ ಶ್ರಮವನ್ನು ಬಳಸಿಕೊಳ್ಳಲಾಗುತ್ತಿತ್ತು." ಗುಲಾಮಗಿರಿ ವಿರೋಧಿ ಸಂಸ್ಥೆಯು, 1930ರ ಆರಂಭದಲ್ಲಿ ಇಥಿಯೋಪಿಯಾನಲ್ಲಿ 8 ರಿಂದ 16 ದಶಲಕ್ಷ ಅಂದಾಜಿತ ಜನಸಂಖ್ಯೆಯಲ್ಲಿ ಎರಡು ದಶಲಕ್ಷ ಗುಲಾಮರಿದ್ದರೆಂದು ಅಂದಾಜಿಸುತ್ತದೆ.

ಹಗ್ ಕ್ಲಾಪ್ಪರ್ಟನ್ ರ ಪ್ರಕಾರ 1824ರಲ್ಲಿ ಕಾನೋನ ಅರ್ಧಕ್ಕರ್ಧ ಜನಸಂಖ್ಯೆಯು ಗುಲಾಮರಿಂದ ಕೂಡಿತ್ತು. W. A. ವೀನ್ಹೊವೆನ್ ರ ಪ್ರಕಾರ, "ಪ್ರತ್ಯಕ್ಷದರ್ಶಿಯಾಗಿದ್ದ ಜರ್ಮನ್ ವೈದ್ಯ, ಗುಸ್ತಾವ್ ನಾಚ್ಟಿಗಲ್, ಮಾರುಕಟ್ಟೆಗೆ ಆಗಮಿಸುತ್ತಿದ್ದ ಗುಲಾಮರಲ್ಲಿ ಮಾರ್ಗಮಧ್ಯದಲ್ಲೇ ಮೂರರಿಂದ ನಾಲ್ಕು ಗುಲಾಮರು ಸಾವನ್ನಪ್ಪುತ್ತಿದ್ದರು ಎಂದು ಹೇಳುತ್ತಾರೆ... ಕೆಲ್ಟಿಯ ಪ್ರಕಾರ ("ದಿ ಪಾರ್ಟಿಷನ್ ಆಫ್ ಆಫ್ರಿಕಾ" , ಲಂಡನ್, 1920) ಅರಬರು ಕರೆತರುತ್ತಿದ್ದ ಪ್ರತಿಯೊಬ್ಬ ಗುಲಾಮರಲ್ಲಿ ಕಡೇಪಕ್ಷ ಆರು ಜನರು ಮಾರ್ಗಮಧ್ಯದಲ್ಲಿ ಅಥವಾ ಗುಲಾಮರ ಮೇಲೆ ನಡೆಸಲಾಗುತ್ತಿದ್ದ ಆಕ್ರಮಣದಿಂದಾಗಿಸಾವನ್ನಪ್ಪುತ್ತಿದ್ದರು. ಲಿವಿಂಗ್ಸ್ಟೋನ್ ಈ ಅಂಕಿಯನ್ನು ಒಬ್ಬರಿಗೆ ಹತ್ತು ಜನರಂತೆ ಮರಣವನ್ನಪ್ಪುತ್ತಿದ್ದರೆಂದು ಹೇಳುತ್ತಾರೆ." ಪೂರ್ವ ಆಫ್ರಿಕನ್ ಕರಾವಳಿ ಪ್ರದೇಶದ ಅತ್ಯನ ಪ್ರಸಿದ್ಧ ಗುಲಾಮರ ವ್ಯಾಪಾರಿಯೆಂದರೆ ಟಿಪ್ಪು ಟಿಪ್, ಈತ ಸ್ವತಃ ಒಬ್ಬ ಗುಲಾಮಿ ಆಫ್ರಿಕನ್ ನ ಮೊಮ್ಮಗನಾಗಿದ್ದ. "ಪ್ರಜೆರೋ" ಗುಲಾಮರ ವ್ಯಾಪಾರಿಗಳು, ಪೋರ್ಚುಗೀಸ್ ಹಾಗು ಆಫ್ರಿಕನ್ನರ ಸಂತತಿಯವರಾಗಿದ್ದು, ಜಾಂಬೆಜಿಯುದ್ದಕ್ಕೂ ಗುಲಾಮರ ಮಾರಾಟವನ್ನು ಮಾಡುತ್ತಿದ್ದರು. ಜಾಂಬೆಜಿಯ ಉತ್ತರ ದಿಕ್ಕಿನಲ್ಲಿದ್ದ, ವಾಯಾವೋ ಹಾಗು ಮಕುವ ಜನರು, ಇದೆ ರೀತಿಯಾಗಿ ಗುಲಾಮರ ವೃತ್ತಿಪರ ಆಕ್ರಮನಕಾರರಾಗಿ ಹಾಗು ವ್ಯಾಪಾರಿಗಳಲ್ಲಿ ಕಾರ್ಯನಿರ್ವಹಿಸುತ್ತಿದ್ದರು. ನ್ಯಾಮ್ವೆಜಿ ಗುಲಾಮರ ವ್ಯಾಪಾರಿಗಳು, ಮ್ಸಿರಿ ಹಾಗು ಮಿರಂಬೋನ ನಾಯಕತ್ವದಡಿಯಲ್ಲಿ ಉತ್ತರ ದಿಕ್ಕಿನ ಮತ್ತಷ್ಟು ಪ್ರದೇಶದಲ್ಲಿ ತಮ್ಮ ವ್ಯಾಪಾರವನ್ನು ನಡೆಸುತ್ತಿದ್ದರು.

ಆಫ್ರಿಕಾ
ಆರ್ಥಿಕತೆ
ಮಾನವ ಸಾಗಾಣಿಕೆ
ಕಾನೂನು ಕ್ರಮಗಳು